
NARVA LINNAVOLIKOGU

 OTSUS

Narva





                                  2008.a nr…..

Projekteerimistingimuste määramine

(Energia tn.2b kaubanduskeskuse ehitamine detailplaneeringu alusel)

Vastavalt Kohaliku omavalitsuse korralduse seaduse  § 22 lõikele 2, Ehitusseaduse  § 19 lõikele 3. 
Linnavolikogu otsustab:


Määrata projekteerimistingimused Energia tn.2b kaubanduskeskuse ehitusprojekti koostamiseks detailplaneeringu alusel järgnevalt:

	1. ÜLDANDMED



	1.1  Tellija                                           
	OÜ Alvel Ventures,  reg.kood 11213466
Tallinna mnt 6, 20304 Narva

	1.2  Asukoht, algandmed                                         
	Narva linn, Energia tn.2b
Krundi pind  5997,0 m2
Projekteeritava hoone ehitisalune pindala: kuni 1736,0 m2
Maakasutuse sihtotstarve: ärimaa

	1.3  Projekteerimistingimused on kehtivad 2 aastat alates otsuse jõustumisest.              

	1.4  Projekteerimistingimuste koostamise alus     

1.4.1 Projekteerimistingimuste taotlus 11.02.08.a avaldus nr.259/1-12,

         Aleksandr Kuksov - juhatuse liige
1.4.2 Ehitusseadus, Narva linna ehitusmäärus
1.4.3 Eestis kehtivad normatiivid, EPN, Eesti Standardid

	2. PROJEKTEERIMISE EESMÄRK




2.1 Projekti koostamise eesmärgiks on hoone ehitamine äri- ja kaubanduspindade tarbeks. Maa-alal on olemas kehtiv detailplaneering.
	3.  ÜLDNÕUDED




3.1 Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

- Narva Linnavolikogu kinnitatud 30.11.2006.a. määrus nr.48 „Narva linna ehitusmäärus”;
- Eesti Standard EVS 865-1:2006 „Hoone ehitusprojekti kirjeldus. Osa 1: Eelprojekti seletuskiri”;

- Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus”;

- Eesti Standard EVS 811: 2006 „Hoone ehitusprojekt”;

- Majandus- ja Kommunikatsiooniministri kehtestatud 27.12.2002.a. määrus nr 70 „Nõuded ehitusloa taotlemisel esitatavale ehitusprojektile“;
- Majandus- ja Kommunikatsiooniministri kehtestatud 24.12.2002.a. määrus nr 69 „Ehitise tehniliste andmete loetelu“;
- Vabariigi Valitsuse kinnitatud 27.10.2004. a määrus nr 315 „Ehitisele ja selle osale esitatavad tuleohutusnõuded”;

- Eesti Standard EVS 843:2003 “Linnatänavad” jne.
3.2 Ehitusprojekt koostada vastavalt Linnavolikogu 28.10.2004.a otsusega nr 131/42 kehtestatud Narva Energia tänava turu detailplaneeringule.

3.3 Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud peageodeedi poolt.
3.4 Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus §18 lõige 4 punkt 1).
3.5 Projekt peab olema heaks kiidetud kõigil ehitusseadusega ettenähtud juhtudel.

3.6 Esitada projekti nimetus vastavalt projekteerimistingimustele.

3.7 Väljastatud projekteerimistingimused ning kehtestatud detailplaneeringu põhijoonis lisada projekti kausta.

3.8 Esitada Arhitektuuri-ja planeerimise osakonnale eskiisprojekt heakskiidu saamiseks. Eskiisprojekt koostada kooskõlas Eesti Standardiga EVS 811: 2006 „Hoone ehitusprojekt”.

3.9 Esitada ehitusgeoloogiliste uurimistööde andmed (Ehitusseadus § 20).
3.10 Esitada projekti koosseisus uue hoone 3-D joonised (Narva linna ehitusmäärus § 23).

3.11 Asendiplaan, vertikaalplaneerimise joonis ja tehnovõrkude koondplaan esitada mõõtkavas         1: 500.

3.12 Esitada hoone ehitusprojekti sõltumatu ekspertiis (Narva linna ehitusmäärus § 23,    Ehitusseadus § 21).
3.13 Esitada töödekorraldamise projekt. Ehitusplatsi plaanil näidata: masinate ja seadmete paiknemiskohad, montaažikraanade asetus ja tegevustsoonid, ehitusmaterjalide ja jäätmete ladustamiskohad, ajutised ehitised ja piirid,  transpordi liikumisteede mõõtmed ja nende paiknemine, ehitusplatsi ajutine valgustus ja korrashoid jne. (Narva linna ehitusmäärus § 23, Töötervishoiu ja tööohutuse nõuded ehituses §4). 

3.14 Esitada Arhitektuuriametile kooskõlastamiseks ehitusprojekt vähemalt kahes eksemplaris.

	4. ARHITEKTUURSED JA LINNAEHITUSLIKUD TINGIMUSED


4.1 Uute hoonete arv krundil: 1.

4.2 Krundi maksimaalne täisehitus: kuni 29%.
4.3 Hoonestuse pindala: kuni 1736,0 m2.

4.4 Hoone maksimaalne kõrgus maapinnast: kuni 14,0 m. 

4.5 Korruselisus: kuni 3.

4.6 Lubatud on soklikorrusel maa-aluse autoparkla ehitamine.

4.7 Katusekalle: 0-18°
4.8 Katusekatte materjal: tuldtõkestav, vastavalt ehitusmaterjalide ja-toodete terviseohutuse nõuetele.
4.9 Arhitektuur: kaasaegne, esteetiline, piirkonna elukvaliteeti parandav. Eskiisprojektis esitada vähemalt 2 hoone arhitektuurset lahendust  koos 3-D joonistega heakskiidu saamiseks.
4.10 Välisviimistlus: krohvitud pind, dekoratiivsed fassaadipaneelid. Kasutada fassaadis toonitud klaaspakette. Mitte kasutada plekki ja plastikmaterjale. Fassaadilahendused peavad olema esteetiliselt vaadeldavad kõikidel vaadetel. Esitada sarnased lahendused. Kasutada kombineeritud värvilahendusi. Välisviimistluse ja värvilahenduse pass esitada projekti koosseisus. Eskiisprojektis esitada vähemalt 2 välisviimistluse ja värvilahenduse varianti parima tulemuse saavutamiseks. 
4.11 Siseviimistlus: kasutatavad materjalid peavad vastama ruumide sihtotstarbele ja tervisekaitsenõuetele. Siseviimistluse lahendus esitada projekti koosseisus.

4.12 Klaasimine: esitada projektis fassaadide klaasistamispass. 

4.13 Uksed: tuldtõkestavad.
4.14 Hoone tehnosüsteemide projekteerimine ja välisvõrkude paigaldamine.

4.15 Ette näha hoone dekoratiivne fassaadivalgustus. Esitada fassaadidele paigaldatavate välisvalgustite eskiisid (vähemalt 2 varianti) heakskiidu saamiseks.

4.16 Tagada puuetega inimeste liikumisvõimalused vastavalt Majandus-ja kommunikatsiooniministri kehtestatud 28.11.2002.a. määrusele  nr.14 „Nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes”.

4.17 Ette näha jalgratta hoidjate asukohad ja koerade hoidmise kohad.

4.18 Parkimiskohad: lahendada Energia tn.2b krundi piires.

4.19 Autoparkla ja juurdepääsuteede ehitamiseks esitada põhilised pinnakatete tööde mahud, vertikaalplaneerimine, teekatted, liiklusskeem, teekatete põhimõttelõiked. Sõidutee laiuse piisavust kontrollida arvutusliku veoauto pöördekoridori šablooniga. Esitada Maanteeameti peaspetsialisti arvamus.
4.20 Autoparkla ja juurdepääsuteede katted: asfalt.
4.21 Ette näha autoparkla tänavavalgustus. Esitada valgustimastidele paigaldatavate välisvalgustite eskiisid (vähemalt 2 varianti) heakskiidu saamiseks. Arvestada „Narva Linnamööbel” projektiga.
4.22 Jalgteede kate: teekattekivid, teekatteplaadid jne. Soovitame kasutada kombineeritud värvilahendusi, harmoniseerida hoonega. 

4.23 Piirded: kehtestatud detailplaneeringu kohaselt on lubatud maa-ala osaline piiramine piirdeaiaga. Vajadusel lahendada piire kõrgusega 1,5 m sobilikuna piirkonna miljöösse ning hoonega kooskõlas olevaks.  Piirdeaia paigaldamiskoht kooskõlastada Narva linna peaarhitektiga. Esitada kooskõlastamiseks vähemalt 2 piirde eskiislahendust. Piire peab olema ažuurne. Piirde tüüp: dekoratiivpiire koos kaunistavate elementidega, võrkpiire, aiapaneelid jne. Esitada piirde vaade ja tehnilised näitajad (rajatise ehitisalune pind, kõrgus, pikkus).
4.24 Haljastus: põhimõtteline kujunduslik-funktsionaalne lahendus näidata asendiplaanil. Puude likvideerimise korral esitada raiete plaan. Määrata likvideeritavate puittaimede liigiline kuuluvus ning nende haljastuslik väärtus.

4.25 Heakorrastus: lahendada projektiga. Ette näha väikevormid. Istepingi ja prügikasti tüüpide joonised esitada projekti lisadena. Arvestada „Narva Linnamööbel” projektiga.

4.26 Jäätmekäitlus: lahendada projekti mahus, näidates asendiplaanil. 
4.27 Asendiplaan: näidata tehnovõrgud, säilitatavad ja likvideeritavad puud, olemasolevad ja lammutatavad ehitised, valgustimastide, sõidu- ja kõnniteede ning parkimiskohtade paiknemine, määratleda pinnakatted, näidata liiklusskeem. 
4.28 Projekti koosseisus esitada lisaks:   

- situatsiooniskeem,

- piirdekonstruktsioonide sooja- ja mürapidavused,

- keskkonnakaitsemeetmed ja tuleohutusmeetmed,

- evakuatsiooniskeem,

- värvivaated koos värvikoodidega,

- avade täitmise plaan,

- akende ja uste eksplikatsioon,

- katuse plaan ja hoone püstlõige,

- põrandate plaan ja lõiked,

- uute seinte spetsifikatsioon ja lõiked,
- seadmete paigutuse plaan,

- reklaamide asukohad jne.

	5. INSENERTEHNILISED ERITINGIMUSED



5.1 Hoone siseruumide tehnosüsteemide projekteerimine: esitada insener-tehnilised osad Eesti Standardiga ettenähtud mahus, vastavalt ehitusprojekti staadiumile. 
5.2 Esitada tänavavalgustuse tööprojekt.

5.3 Hoone varustamine välisvõrkudega. Esitada Arhitektuuriametile kooskõlastamiseks välisvõrkude tööprojektid. Tööprojektides esitada:
-
materjalide tellimisspetsifikatsioonid, 

- torustike (elektrikaablite) plaan,

-
montaaži skeem,

-
piki-ja põikiprofiilid,

-
projekteeritud torustike (elektrikaablite) tehnilised andmed, 

-
kvaliteedinõuded ning üldised materjalidele esitatavad nõuded,

-
materjalide transport ja ladustamine,

-
nõuded torustike (elektrikaablite) paigaldamisel,

-
takistavate rajatiste likvideerimine ja ümbertõstmine,

-
torustike (elektrikaablite) paigalduskaugused teistest torudest, kaevudest, ehitistest,

-
paigalduse täpsusnõuded,

-
torustike (elektrikaablite) katsetamine,

-
toodete ja töö kvaliteedi määramine,

-
tööde teostamise juhised,

-
ehitusplatsi juhtimine,

- plaan ja lõiked „Ehitustööde käigus rikutud katete taastamine” jne. 
5.4 Eriosadele taotleda tehnilised tingimused ja projektid kooskõlastada vastavate võrguvaldajatega.
5.5 Võtta nõusolek ehitustööde läbiviimiseks projekteeritaval alal olemasolevate, planeeritud ja projekteeritud tehnovõrkude kaitsevööndite valdajatelt ning läbitavate välisvõrkude maaüksuste omanikelt.

	6. KOOSKÕLASTUSED




6.1    Ida-Eesti Päästekeskuse Narva Keskkomando.

6.2    Linnavara ja-Majandusameti kommunaalmajanduse osakond.

6.3    Ida-Virumaa Veterinaarkeskus (loomsete saaduste käitlemise korral Veterinaarkorralduse seadus § 4 punkt 11).
6.4    Narva Linnavalitsuse Arhitektuuri- ja Linnaplaneerimise Amet.

	7. RAKENDUSSÄTTED




7.1 Otsus jõustub teatavaks tegemisest.
7.2 Otsuse võib vaidlustada Tartu Halduskohtu Jõhvi kohtumajas 30 päeva jooksul arvates otsuse  teatavakstegemisest.
Mihhail Stalnuhhin

